laion/Wikipedia-Exotic huggingface dataset:
קורס קציני שריון

קורס קציני שריון (בראשי תיבות: קק"ש) הוא ההשלמה החילית של צוערי חיל השריון. משכה כארבעה חודשים, בהם לומדים ומתרגלים הצוערים את הטכניקות והמיומנויות הנדרשות לפיקוד והפעלת מחלקת טנקים. קורס קציני השריון נמשך כ-7 חודשים וכולל שלושה חודשים של קורס קציני יבשה קרביים וארבעה חודשים של השלמה חילית. במהלך קורס הקצינים לומדים הצוערים לפקד על מחלקת טנקים בשיתוף פעולה הדוק עם היחידות המתמרנות האחרות, ניווטים ולחימת תמרון יבשתית. בסיום הקורס מוענקות לצוערים דרגת סגן-משנה (סג"ם). לאחר הקורס הקצינים משתבצים בתפקידים שונים במערכי החיל ביניהם: מפקדי מחלקות בפלוגות המבצעיות בחטיבות חיל השריון, מפקדי מחלקות בהכשרה (טירונות, צמ"פ, קמ"ט), או מפקדי מחלקות בהשלמה של קורס קציני השריון בבסיס האימונים החטיבתי בשיזפון. הקורס מתקיים אחת לארבעה חודשים בגדוד 196 במחנה שיזפון. אל הקורס מגיעים מפקדי טנקים מכל חטיבות השריון לאחר שסיימו את קורס קציני יבשה בבית הספר לקצינים בבה"ד 1. הקורס נחשב לאחד היקרים בצה"ל בשל עלויות הפעלת הטנקים והתחמושת הרבה הנורית בו. במהלך הקורס לומדים הצוערים את תורת הלחימה של חיל השריון ואת הפעלת מחלקת הטנקים במתארים שונים כשטח פתוח, שטח הררי ושטח עירוני ובנוי. בתרגילים רבים מושם דגש על כיבוש יעדים מבוצרים ופריצת מכשולים. אופן לימוד הפעלת מחלקת הטנקים הוא מדורג: ראשית בשיעורים עיוניים, לאחר מכן בתרגילים ייצוגיים על גבי האמרים ובהמשך על גבי טנקים. הצוער מתרגל הפעלת מחלקת טנקים בודדת, ובשלבים מאוחרים יותר, במסגרת פלוגתית. דגש רב מושם על הקרב המשולב. בשלביו האחרונים של הקורס מתקיימת סדרת הקרב המשולב, בו נערכים תרגילי פלוגה וגדוד ביחד עם צוערי ההשלמות האחרות. מעבר לידע והמיומנויות הנדרשות בקרב, מוקדש פרק בקורס ללימוד שגרת המחלקה: ניהול המחלקה בשגרה, דרכי הנחלת ערכי צה"ל לחיילים, חינוך ופיתוח הכושר הגופני. השכלתו של הצוער בתחום ההיסטוריה הצבאית והטקטיקה חשובה, והצוערים נדרשים לכתיבת עבודה באחד מהנושאים הללו. הקורס תובעני מאוד ודורש מאמץ רב מהצוער: שעות השינה מועטות, ויש מספר רב של תרגילים מבחנים ומטלות. מפקדי הצוערים בקורס קציני שריון מכונים גנק"שים (גנני קורס קציני שריון). מדיה וקבצים בנושא קורס קציני שריון בוויקישיתוף קורס קציני שריון באתר חיל השריון
בגובה העיניים

בגובה העיניים הוא אלבומו השני של יוני רכטר, והאלבום הראשון בשיתוף הפעולה בינו ובין המשורר עלי מוהר, שיצא בשנת 1986. האלבום היה הראשון בו כל הטקסטים נכתבו על ידי עלי מוהר. הוא גם סימן את התרחבותה של העבודה משותפת של רכטר עם הבמאי מיקי גורביץ' שעד אז התמצתה בתיאטרון בלבד. מיקי עזר לרכטר להפיק את השירים באופן של תרגום המילים לפעולות וכאילו היה שחקן של הגדרת המצב הדרמטי ממנו הדמות נובעת ואת סוג ההבעה המתאימה. מילות השירים נכתבו על ידי עלי מוהר, המוזיקה לשירים הולחנה על ידי יוני רכטר. יוני רכטר - שירה, פסנתר וקלידים, לחנים, עיבודים, הפקה מוזיקלית עלי מוהר - מילים מזי כהן - קולות, שירה, קולות ליווי אוהד אינגר, אלון אולארצ'יק - באס ראובן שפירא, טומי פרידמן - מיקס אלון הלל - תופים, כלי הקשה גיל דור, יצחק קלפטר, נאור דיין - גיטרות גורי אגמון - כלי נשיפה שם טוב לוי - חליל גידי גוב, אפרים שמיר, נורית גלרון, שם טוב לוי - קולות רקע ראובן שפירא, יושי שדה - טכנאי סטודיו פבלו ושלר - עוזר טכנאי דוד גרוסמן, יקי מולכו - עיצוב עטיפה מיכל ברנט - הפקת אלבום מיקי גורביץ' - בימוי עריכת טקסטים בגובה העיניים, באתר של יוני רכטר שרון מולדבי, תקליט - בינם לבין עצמם, חדשות, 9 באפריל 1986 - ביקורת
ולרי אובודזינסקי

ולרי ולדימירוביץ' אובודזינסקי (ברוסית: Валерий Владимирович Ободзинский; ‏24 בינואר 1942 – 26 באפריל 1997) היה זמר אסטרדה סובייטי ורוסי (טנור) פופולרי בצורה יוצאת דופן בשנות ה-70. הצלחה רבה הגיעה לולרי אובודזינסקי בשנת 1967 לאחר מסע הופעות בסיביר ופרימוריה. אחרי המסע לבולגריה, שם שר הזמר את השיר האופנתי למדי "ירח על חוף הים השמשי" (Луна на солнечном берегу), התבססה הפופולריות שלו. כאשר בסוף שנות ה-60 של המאה הקודמת יצא הדיסק הראשון שלו "שר ולרי רובודזינסקי" (Поёт Валерий Ободзинский), כל התפוצה אזלה מייד. המדינה הועשרה בזכות כישרונו של אובודזינסקי הצעיר ב-30 מיליון רובל, והזמר עצמו קיבל שכר של 150 רובל בלבד. אי צדק כלכלי יטריד את אובודזינסקי עד סוף הקריירה שלו. כל הדיסקים הבאים עם הקלטותיו של הזמר נמכרו באופן מיידי. את העניין הפנומנלי בו ניתן להסביר באופן ביצועי יוצא דופן, קול קטיפתי וגוון לירי מעולה. יתרה מזאת, אובודזינסקי מעולם לא למד שירה, וכששר השתמש בשמיעתו המולדת וחוש מוזיקלי. בנוסף, יש לציין את המקצועיות הגבוהה ואת יכולת העבודה של האמן. הוא יכול היה לתרגל פסוק אחד למשך מספר שעות, ונשאר ללא לאות בתקופה שבה נגני התזמורת כבר נפלו מהרגליים. כל זה ביחד הוביל לכך שהפופולריות של ולרי אובודז'יסקי בשנות ה-70 הייתה בלתי רגילה. עד היום, שירים "העיניים האלה מנגד" (Эти глаза напротив), "שיר מזרחי" (Восточная песня),"האביב הנצחי" (Вечная весна), "נפילת עלים" (Листопад), שנכתבו על ידי דויד טוחמנוב, "כמה בנות בעולם" (Сколько девчонок на свете) ו"מצעד הצנחנים" (Марш десантников), שכתב אלכסנדר זצפין, מוכרים. בנוסף, ולרי הכיר את המאזין הסובייטי עם שירים מהרפרטואר של הביטלס, קרל גוט, ז'ו דסאן, טום ג'ונס ורבים מכוכבים מערביים רבים אחרים, שהמוזיקה שלהם הייתה כמעט בלתי נגישה בברית המועצות. יתרה מזאת, אובודזינסקי לא רק שר מחדש את שיריהם ברוסית, אלא נתן ליצירות אלה סגנון חושני, לוהט וגרוטסקי משלו. מדיה וקבצים בנושא ולרי אובודזינסקי בוויקישיתוף ולרי אובודזינסקי, במסד הנתונים הקולנועיים IMDb (באנגלית) ולרי אובודזינסקי, באתר MusicBrainz (באנגלית) ולרי אובודזינסקי, באתר דיזר ולרי אובודזינסקי, באתר Discogs (באנגלית) ולרי אובודזינסקי, באתר "Find a Grave" (באנגלית) http://russia-ic.com/news/show/18855#.XwxILdSLTVR https://www.pravdareport.com/society/121013-Valery_Obodzinsky/ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ריימונד אטפלד

ריימונד אטפלד (בהולנדית: Raymond Atteveld; נולד ב-8 בספטמבר 1966) הוא כדורגלן עבר הולנדי, ששיחק בעמדת המגן ומאמן בהווה. אטפלד התחיל את הקריירה שלו בקבוצת הכדורגל של הארלם. בקיץ 1989 חתם באברטון. ב-2 בדצמבר 1989, אטפלד ערך את הופעת הבכורה שלו בקבוצה בניצחון 0–2 נגד קובנטרי סיטי. בשנת 1992 הושאל לווסטהאם יונייטד והפך לכדורגלן ההולנדי הראשון במועדון. ב-22 בפברואר 1992, ערך את הופעת הבכורה שלו בקבוצה בהפסד 1–2 לשפילד ונסדיי. בהמשך הקריירה שיחק בבריסטול סיטי, ורכם, רודה, ויטסה ארנהיים, חרונינגן ודן האג. את קריירת האימון של אטפלד, התחיל כעוזר מאמן בדן האג ורודה. ב-17 באפריל 2009, אטפלד חזר לדן האג ומונה למנהל המקצועי של המועדון, וכיהן בתפקיד זה עונה אחת. בפברואר 2011, מונה למאמנה של א.א.ל. לימסול מליגת העל הקפריסאית, אך עזב אחרי שישה מחזורים. בקיץ של אותה שנה, חזר ללימסול כמנג'ר באקדמיה. בהמשך הקריירה שלו, אטפלד שימש כמנג'ר גם במחלקות הנוער של בננטס ירוואן, קאיראט אלמטי ומכבי תל אביב. בקיץ 2019, חזר למשרת המאמן והצטרף לבית"ר תל אביב בת ים מהליגה הלאומית. ב-13 ביולי 2020, סיכם במכבי נתניה מליגת העל. ב-3 במאי 2021 האריך את חוזהו במועדון בעונה נוספת, זאת על אף שהקבוצה סיימה בעונת בפלייאוף התחתון. הקבוצה פתחת את עונת 2021/2022 בצורה חלשה ולאחר ארבעה מחזורים דורגה במקום האחרון, ללא ניצחון. בעקבות כך פוטר אטפלד. בנובמבר 2021 חתם בהפועל ראשון לציון מהליגה הלאומית, אולם לאחר שבעה משחקים בהם הקבוצה השיגה נקודה אחת בלבד, בנוסף להדחה מגביע המדינה מול מכבי שעריים מליגה א', פוטר אטפלד מתפקידו. בקיץ 2022 הצטרף לצוות המקצועי של זוריה לוהנסק מליגת העל האוקראינית כעוזר מאמנו של פטריק ואן לוון. מדיה וקבצים בנושא ריימונד אטפלד בוויקישיתוף ריימונד אטפלד, באתר Transfermarkt ריימונד אטפלד, באתר Soccerway ריימונד אטפלד, באתר WorldFootball.net ריימונד אטפלד, באתר FootballDatabase.eu פרופיל המאמן, באתר Transfermarkt יניב טוכמן‏, עוזרו של פטריק ואן ליוון במכבי תל אביב ימונה למאמן בית"ר תל אביב, באתר וואלה, 18 ביוני 2019 מאור רחמני, ‏ריימונד אטפלד סגר את תנאיו במכבי נתניה, באתר ONE‏, 13 ביולי 2020 מאור רחמני, רשמית: אטוולד ימשיך בנתניה גם בעונה הבאה, באתר ONE, ‏3 במאי 2021 רענן ברנובסקי‏, זעזוע במכבי נתניה: ריימונד אטפלד פוטר מתפקידו, באתר וואלה, 29 בספטמבר 2021 יגאל גולדשטיין, ‏ריימונד אטפלד חתם בראשל"צ עד סוף העונה, באתר ערוץ הספורט, 22 בנובמבר 2021 מערכת וואלה! ספורט‏, בפעם השנייה העונה: ריימונד אטפלד פוטר מהפועל ראשון לציון, באתר וואלה, 29 בדצמבר 2021
מייקל סוויטני

מייקל דמיאן "מייק" סוויטני (באנגלית: Michael Damien "Mike" Sweetney; נולד ב-25 באוקטובר 1982) הוא כדורסלן עבר אמריקאי. ב-4 עונותיו הראשונות בקריירה שיחק בליגת ה-NBA, ולאורך התקופה רשם ממוצעים כוללים של 6.5 נקודות ו-4.5 ריבאונדים למשחק. בין השנים 2009–2017 שיחק בקבוצות שונות בליגת הפיתוח של ה-NBA, בסין, בפוארטו ריקו, ברפובליקה הדומיניקנית, באורוגוואי ובוונצואלה. מאז שנת 2019 משמש כעוזר מאמן בקבוצת הכדורסל של ה"ישיבה יוניברסיטי". סוויטני נולד בוושינגטון די. סי., וגדל באוקסון היל שבמרילנד הסמוכה. בשנת 2000 החל ללמוד באוניברסיטת ג'ורג'טאון, וכבר בעונתו הראשונה בקבוצת הכדורסל שלה הוביל אותה לשלב שמינית גמר טורניר אליפות המכללות (NCAA Sweet Sixteen), עם ממוצעים של 12.8 נקודות ו-7.4 ריבאונדים למשחק. בשתי העונות הבאות נבחר לחמישיית העונה של מחוז Big-East, לאחר שרשם ממוצעים של 21.1 נקודות, 10.2 ריבאונדים ו-2.5 חסימות למשחק. בסיום עונתו השלישית, 2002/2003, עזב את האוניברסיטה לטובת התמודדות לבחירה בדראפט ה-NBA. בדראפט ה-NBA‏ 2003 נבחר סוויטני על ידי ניו יורק ניקס, בבחירה התשיעית. בשתי עונותיו עם הניקס הציג יכולת מאכזבת, ותרם 7.0 נקודות ו-4.8 ריבאונדים בממוצע למשחק כשחקן ספסל. לקראת עונת 2005/2006 הועבר לצד טים תומאס, ג'רמיין ג'קסון ו-3 בחירות דראפט עתידיות לשיקגו בולס, בתמורה לאדי קרי ואנטוניו דייוויס. גם בתקופתו בשיקגו לא עמד בציפיות ממנו, בתור כוכב ליגת המכללות לשעבר, ובשתי עונותיו עמה קלע 6.0 נקודות ואסף 4.1 ריבאונדים בממוצע למשחק. בין השנים 2007–2009 לא שיחק כלל בשל כושר גופני לקוי ועלייה במשקל, אשר הגיע בשיאו לכ-180 קילוגרם. בעונת 2009/2010 חזר לשחק, לאחר שהצטרף לקבוצת שאאנשי קילינס מליגת העל הסינית. לקראת סיום אותה עונה חתם על חוזה בקבוצת אירי בייהוקס מליגת הפיתוח של ה-NBA. בין השנים 2010–2017 שיחק עבור 8 קבוצות שונות בפוארטו ריקו, ברפובליקה הדומיניקנית, באורוגוואי ובוונצואלה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של סוויטני ב-NBA, באתר basketball-reference.com פרופיל של סוויטני, באתר ישיבה יוניברסיטי הסטטיסטיקות של סוויטני בליגת המכללות, באתר sports-reference.com רשימת הנבחרים בדראפט 2003, באתר basketball-reference.com שיקגו מצרפת את סוויטני, תומאס וג'קסון, באתר הקבוצה, 3 באוקטובר 2005 אוכל היה הסם שלי, באתר וושינגטון פוסט, 8 ביולי 2016 הסטטיסטיקות של סוויטני בליגת הפיתוח, באתר basketball-reference.com סוויטני מתגבר על תקופתו החשוכה בניו יורק, באתר ניו יורק פוסט, 23 בדצמבר 2019
S (שפת תכנות)

S היא שפת תכנות שפותחה כדי להציג, לארגן ולסדר מידע סטטיסטי. מרבית הפיתוח של שפת S בוצע על ידי הסטטיסטיקאי ג'ון צ'יימברס ובגרסאות מוקדמות גם ריק בקר ואלן וילקס ממעבדות בל תרמו לפיתוחה. לפי צ'יימברס, מטרת השפה היא להפוך רעיונות לתוכנות מחשב, במהירות ובדייקנות. שפת התכנות R היא מימוש מודרני של עקרונות שפת S. S היא אחת משפות התכנות לסטטיסטיקה, אשר פותחו על ידי מעבדות בל, והיא פותחה בשנים 1975–1976. עד לשנים אלו, תכנות סטטיסטי נעשה באמצעות קריאה למתודות של Fortran (שפת תכנות) . S עוצבה על מנת להציע חלופה אינטראקטיבית לכך. הגרסה העובדת הראשונה של S נבנתה בשנת 1976 ורצה במערכת ההפעלה GCOS. בעת הזו, הייתה השפה החדשה חסרת שם. בין ההצעות לשם השפה היו SCS (באנגלית: Statistical Computing System) ו-ISCS (באנגלית: Interactive Statistical Computing System). שם נוסף שהוצע לשפה הישנה היה SAS (באנגלית: Statistical Analysis System), אך הוא היה כבר תפוס (ראו SAS). בשנת 1980 הופצה הגרסה הראשונה של S מחוץ למעבדות בל. בשנת 1981 הפכו גרסאות המקור שלה לזמינות. בשנת 1984 פרסם צוות המחקר של מעבדות בל שני ספרים: "S :. An Interactive Environment for Data Analysis and Graphics ו-"Extending the S System". בנוסף, באותה השנה קיבל קוד המקור של S רישיון באמצעות תאגיד התקשורת האמריקני AT&T למכירה למטרות חינוכיות ומסחריות. בשנת 1988, נערכו שינויים רבים ב-S ובתחביר השפה שלה (ב-Syntax). באותה שנה פורסם הספר: "The New S Language" כדי להציג את חידושי השפה, כגון המעבר מתוכנות מאקרו למתודות. משתמשים רבים התקשו במעבר לשפת S החדשה, מאחר שהיו צריכים לשנות את תוכנות המאקרו שלהן כדי לעבור אליה. שינויים רבים אחרים התבצעו ב-S, כמו השימוש ב-X11 ובשפת התכנות Postscript, כתיבה מחדש של פונקציות פנימיות מ-Fortran ל-C והשימוש בפורמט נקודה צפה. שפת S החדשה דומה מאוד לגרסאות חדשות של R ו-S-PLUS. הגרסה החדשה ביותר של S נקראת S4, והיא פורסמה בשנת 1998. היא מכילה מאפיינים מתקדמים של תכנות מונחה-עצמים. מחלקות ב-S4 שונות באופן בולט מהמחלקות בגרסת S3. S programming Language, Bauman National Library (הקישור אינו פעיל, 2023-12-12) The S system, באתר Wayback Machine John M. Chambers, Programming with Data: A Guide to the S Language, 1st, Berlin, Heidelberg: Springer-Verlag, 1998, ISBN 978-0-387-98503-9 Floréal Morandat, Brandon Hill, Leo Osvald, Jan Vitek, Evaluating the Design of the R Language, ECOOP 2012 – Object-Oriented Programming, Lecture Notes in Computer Science, Springer, 2012, עמ' 104–131 doi: 10.1007/978-3-642-31057-7_6
אסטרו (פירושונים)

האם התכוונתם ל... אסטרו-בוי – היא סדרת מנגה ואנימה שנכתבה על ידי אוסמו טזוקה אסטרו בוי (סרט, 2009) – הוא סרט גיבורי על אמריקאי-הונג קונגי בהנפשה ממוחשבת מ-2009 קרחון אסטרו (אנטארקטיקה) – הוא קרחון בארץ אואטס שבאנטארקטיקה אסטרו-F – הנקרא גם אקארי, הוא טלסקופ חלל בתחום האינפרה אדום שפותח בידי הסוכנות היפנית לחקר החלל בשיתוף פעולה עם אירופה וקוריאה כלי רכב GMC אסטרו – הם משאיות כבדות כולל משאיות סמי-טריילר מתוצרת GMC חברת בת של קונצרן הרכב האמריקאי ג'נרל מוטורס אשר יוצרו בין השנים 1956–1954 בארצות הברית שברולט אסטרו – היא מכונית מסחרית מתוצרת מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצרה בין השנים 1985–2005
יחסי בולגריה–מקסיקו

יחסי בולגריה–מקסיקו הם היחסים הדיפלומטיים בין בולגריה למקסיקו. שתי המדינות הן חברות הדדיות באו"ם ובארגון הסחר העולמי. בשנת 1936 חתמו גם בולגריה וגם מקסיקו על חוזה ידידות. יחסים דיפלומטיים בין שתי המדינות כוננו בעבר ב-6 בינואר 1938. בשנת 1941, במהלך מלחמת העולם השנייה, השעו שתי המדינות את היחסים הדיפלומטיים כאשר בולגריה הצטרפה להסכם המשולש (ברית צבאית בין מדינות הציר ובולגריה, בין השאר). במאי 1942 הכריזה מקסיקו מלחמה על מדינות הציר. היחסים הדיפלומטיים בין שתי המדינות חודשו ב-11 ביולי 1974. בשנת 1976 שתי המדינות פתחו שגרירויות קבועות בבירות זו של זו. ביוני 1978 ערך נשיא מקסיקו חוסה לופס פורטייו ביקור רשמי בבולגריה. בשנת 1979 נשיא בולגריה טודור ז'יבקוב ערך ביקור הדדי במקסיקו. בשנת 1989 מקסיקו סגרה את שגרירותה בסופיה בגלל מעצורים כספיים. מאז נערכו היחסים בין שתי המדינות בעיקר בפסגות האו"ם. בנובמבר 2008 ערך נשיא בולגריה גאורגי פרבאנוב ביקור רשמי במקסיקו ונפגש עם נשיא מקסיקו פליפה קלדרון. בשנת 2018 חגגו שתי המדינות 80 שנה מאז כיננו יחסים דיפלומטיים. ביקורים רמי דרג מבולגריה במקסיקו הנשיא טודור ז'יבקוב (1979) הנשיא גאורגי פרבאנוב (2008) ביקורים רמי דרג ממקסיקו לבולגריה הנשיא חוסה לופס פורטייו (1978) שתי המדינות חתמו על כמה הסכמים דו-צדדיים כמו הסכם לשיתוף פעולה תיירותי (1980); הסכם של אמנה ליחסים קונסולריים (1986); הסכם לשיתוף פעולה מדעי וטכני (1994) והסכם לשיתוף פעולה תרבותי וחינוכי (1995). שתי המדינות גם הסכימו לקבוע פגישות ייעוץ מדיניות דו-צדדיות תקופתיות שלשמן נפגשו בשנת 2002, 2006, 2007 ו-2012. אף על פי שמקסיקו לא הייתה יעד חשוב עבור מהגרים בולגרים; כמה מאות מהגרים מבולגריה היגרו למקסיקו במטרה לנסוע לארצות הברית באמצע שנות ה-60 לאחר שארצות הברית העבירה את חוק ההגירה והאזרחות משנת 1965 שביטל את מערכת המכסות על בסיס מקורות לאומיים. לאחרונה, בולגרים רבים, בעיקר נשים, מהגרים מבתיהם בעיקר עם ההבטחה לנסוע לארצות הברית, עם זאת, הם נשלחו למקסיקו שם הם נועדו להיות זונות ו / או עבדי מין. בשנת 1997 חתמה מקסיקו על הסכם סחר חופשי עם האיחוד האירופי (הכולל את בולגריה). בשנת 2018 הסתכם המסחר בין בולגריה למקסיקו ב-131 מיליון דולר. הייצוא העיקרי של בולגריה למקסיקו כולל: משקעים מינרליים וכימיים, זרעי פרי, סרט לא חשוף וטקסטיל. הייצוא העיקרי של מקסיקו לבולגריה כולל: מחשבים, טלפונים ניידים ואלקטרוניקה אחרת. החברה הרב-לאומית המקסיקנית אמריקה מוביל פועלת בבולגריה. בולגריה מחזיקה במקסיקו שגרירות במקסיקו סיטי. מקסיקו מוסמכת לבולגריה משגרירותה בבודפשט, הונגריה ומחזיקה קונסוליית כבוד בסופיה. "Bilateral relations between Mexico and Bulgaria (in Spanish)". אורכב מ-המקור ב-2016-11-30. נבדק ב-2016-11-30. Mexico - forgotten World War II ally Epitafio de la Revolución (in Spanish) Presidente Georgi Parvanov en México (in Spanish) (ארכיון) Bulgaria socio estratégico para comunicar a México con Europa del Este y Asia: senadora Luz María Beristain (in Spanish) Relations between Mexico and Bulgaria (in Spanish) Bulgarian Immigration Trata de personas; el tercer negocio ilícito que más ganancias deja "Mexican Ministry of the Economy: Bulgaria (in Spanish)". אורכב מ-המקור ב-2019-07-28. נבדק ב-2018-03-15. Bulgaria en el TLC México - Unión Europea (in Spanish) Embassy of Bulgaria in Mexico City (in Bulgarian and English) Embassy of Mexico in Budapest, Hungary (in English, Hungarian and Spanish)
עוד סיפור

עוד סיפור הוא אלבום הסולו הרביעי של יוני רכטר, שיצא לאור בשנת 2002. האלבום מחולק למעשה לשלושה חלקים ול"אפילוג". שותפיו העיקריים לאלבום היו שלום ויינשטיין, שכתב חלק נכבד מהטקסטים, ואהרוני בנארי שהיה שותף לעיבודים וניגן בגיטרות (וזוהי הפעם הראשונה שרכטר משתף מוזיקאי נוסף בעיבודים שבאלבומיו). המוזיקה לשירים הולחנה על ידי יוני רכטר. סקסופון - גורי אגמון קולות - גילה חסיד, רויטל כהן, שרון אוריאן עיבודים - אהרוני בנארי (שירים 4,5), יוני רכטר (שירים 1–4, 6-14) שירה - אהרוני בנארי, עמית עמרמי, רוני אלטר, גילת גוב, דנה גרובר, הדס עמרמי, נועה בן-שמחון, נירה, שלום ויינשטיין גיטרה בס - אלון נדל תופים - ז'אן פול זימבריס גיטרות - אהרוני בנארי כלי הקשה - ג'וקה פרפיניאן, אורן בלבן סקסופון טנור - אלי דג'יברי, מיטשל רוזן טרומבון - עידן וליש חצוצרה - אבישי כהן פסנתר, קלידים, שירה - יוני רכטר ייעוץ אומנותי - יהודה עדר ניהול אמנותי - אורלי דוקטורי סדובניק מאסטרינג - יעקב מורנו יועץ מוזיקלי - שלום ויינשטיין עיצוב עטיפה - מיכל לויט בגובה העיניים, באתר של יוני רכטר
ימים מקוללים (סדרת טלוויזיה)

ימים מקוללים (ברוסית: «Окая́нные дни») היא סדרה רוסית קומית שנוצרה על ידי המפיק סמיון סלפאקוב, צולמה בפורמט screenlife(אנ')‏-אלמנך והופקה על ידי חברת קומדי קלאב הפקות. שני הפרקים הראשונים זמינים מ-11 ביוני 2020 בספק שירותי הזרמת מדיה Premier של גזפרום. 10 נובלות וסיפורים קצרים על אנשים הנמצאים בבידוד בית בעקבות מגפת COVID-19. כל הסיפורים הקצרים צולמו באייפונים של השחקנים. לפני הצילומים, השחקנים דנו וביצעו חזרות באמצעות שירות זום. ולדימיר יפיפאנצב צילם 4 גרסאות של הסצנות שלו עד שמצא את הסגנון הדרוש. במיוחד לצורך צילומי הנובלה "גוף הכאב" (חלק 7), השחקנית אולגה דיבצבה (רו') שכרה דירה בסנקט פטרבורג. "ימים מקוללים", במסד הנתונים הקולנועיים IMDb (באנגלית) "ימים מקוללים", במסד הנתונים הקולנועיים KinoPoisk (ברוסית) עמוד הסדרה, באתר Premier В России покажут сериал Слепакова о самоизоляции // RNS, 2 июня 2020 Режиссёр Андрей Болтенко: Тонкую грань между творческой наглостью и пошлостью перейти очень легко // «Сноб», 10 июня 2020 Слепаков спродюсировал сериал про самоизоляцию в формате скринлайф // טאס"ס, 2 июня 2020 Новый сериал Семёна Слепакова «Окаянные дни» посвящён самоизоляции // «רוסיסקאיה גאזטה», 2 июня 2020 Выходит новый скринлайф-сериал Семена Слепакова «Окаянные дни» // «Независимая газета», 8.6.2020 Семён Слепаков создал сериал о «человеке эпохи самоизоляции» // Пятый канал, 2.6.2020 «Окаянные дни»: продюсерский проект Семёна Слепакова о жизни на карантине // Regnum, 2.6.2020 Screenlife-сериал Семёна Слепакова об изоляции «Окаянные дни» выйдет 11 июня // «‏КиноПоиск», 2.6.2020 Фёдор Бондарчук в парике из светлых волос снялся в screenlife-сериале Семёна Слепакова «Окаянные дни» // «Вокруг ТВ», 2.6.2020 Михалкова, Бондарчук и Догилева снялись в сериале про карантин // Кино Mail.ru, 2.6.2020 «Я играю дурачков, которые нравятся женщинам»: Епифанцев о мелодрамах, «Окаянных днях» и сиквеле «Зелёного слоника» // RT, 9 июня 2020 Как самоизолироваться, чтобы не самоликвидироваться: актёры нового сериала Семёна Слепакова «жгут» в screenlife // Teleprogramma.pro, 11 июня 2020
15 דקות (שיר)

15 דקות הוא פזמון שכתבו אסף אמדורסקי, יהלי סובול וסיון שביט, והלחין וביצע אסף אמדורסקי. השיר יצא לאור בשנת 1999. השיר נכלל באלבום "מנועים שקטים" שהוציא אמדורסקי בשנת 1999. בעת כתיבתו נתקל אמדורסקי בקושי לסיים אותו. הוא הזמין את סובול ושביט לסייע לו לסיים לכתוב את השיר. בעזרתם נכתבו המילים לפזמון החוזר. אף שהשיר נקשר ביעל בר זוהר, מחברי השיר הכחישו זאת. שם האלבום "מנועים שקטים" לקוח משורה בשיר. בשנת 2003 הוציא אמדורסקי את אלבום האוסף הכפול "15 הדקות של אסף אמדורסקי". מילות השיר "חמש עשרה דקות", באתר שירונט אסף אמדורסקי - 15 דקות, סרטון באתר יוטיוב (אורך: 6:40) וואלה! תרבות‏, ואז ב-2 בלילה, יחד עם אמדורסקי וסובול במטבח, קרה הקסם המוזיקלי הגדול, באתר וואלה, 11 במרץ 2019 אסף אמדורסקי, אסף אמדורסקי נזכר ב-15 דקות יקרות במיוחד, באתר ynet, 15 ביוני 2017 יהלי סובול,מקצה לקצה – חוזרים ל"מנועים שקטים", באתר טיים אאוט, 1 בספטמבר 2013 15 דקות, באתר "פזמונט" תש"ס (גלי צה"ל), באתר "פזמונט" פסקול העשור, באתר "פזמונט"
דיילי

דיילי (באנגלית: Dailey, Daley, Daly) הוא שם משפחה. האם התכוונתם ל... דל דיילי – איש צבא אמריקאי, מתאם הלוחמה בטרור במחלקת המדינה הרמן דיילי – כלכלן אמריקאי ויליאם דיילי – משפטן ופוליטיקאי אמריקאי, בנו של ריצ'רד טום דיילי – קופץ למים אנגלי טיין דיילי – שחקנית אמריקאית טים דיילי – שחקן ומפיק אמריקאי צ'אק דיילי – מאמן כדורסל אמריקאי קווינטין דיילי – כדורסלן אמריקאי ריצ'רד דיילי (1976-1902) - ראש עיריית שיקגו, אביו של ויליאם דאלי דילי דיילי סיטי
זאב בר-סבר

זאב בר-סבר (בורובסקי) (1922 – 2 בינואר 2007) היה איש צבא ישראלי בדרגת אלוף-משנה, שפיקד על גדוד 58 במלחמת העצמאות והיה מפקד חטיבה 5. בצעירותו היה כדורגלן בהפועל פתח תקווה ולאחר שחרורו כיהן כיושב ראש התאחדות לכדורגל בישראל. בר-סבר נולד וגדל בפתח תקווה, בנם של חיה וצבי בורובסקי. בנעוריו היה אתלט וכדורגלן מצטיין. מגיל 15 שיחק בקבוצה הבוגרת של הפועל פתח תקווה. הוא שימש קפטן הקבוצה אך נאלץ לפרוש לאחר פציעה ברגלו. כנער הצטרף לפעילות נוער בהגנה עבר אימוני קשר ומורס. הוא הצטרף למשטרת היישובים העבריים במהלך המרד הערבי הגדול ונטל חלק בנוטרות. היה חבר במנגנון הקבע של ארגון ההגנה, הדריך נשק כבד (מקלעים ומרגמות) ועסק בפיתוח נשק. בפרוץ מלחמת העצמאות שימש מפקד נפת פתח תקווה, היה מפקד בפלוגה מסייעת והשתתף במבצע נחשון, פעולת יאזור וקרב ביאר עדס. שימש מפקד מחנה הטירונים והאימונים של חטיבת אלכסנדרוני בחי"ש. במאי 1948 התארגן סגל המחנה בראשותו לגדוד סיוע חטיבתי 34 שהפך לגדוד 58 בחטיבת גבעתי. השתתף בקרבות בלימת הצבא המצרי ובכיס פלוג'ה. הוא נפצע בראשו במהלך הקרבות באזור הר חברון וחזר לאחר כחודשיים, בסוף המלחמה שימש קצין מבצעים של חטיבה 7. לאחר המלחמה שימש סגנו של מפקד החטיבה צבי צור, ושימש קצין אג"ם בפיקוד הדרום תחת משה דיין. הוא הדריך בבית הספר למג"דים, פיקד על בית הספר לחי"ר (בה"ד 3), סיים לימודים במחזור הראשון בפו"ם ושימש מדריך ראשי במכללה. במלחמת סיני היה במוצב הפיקוד העליון ולאחר כיבוש חצי האי סיני מונה למפקד במרחב שלמה. ב-1957 שימש סגן מפקד חטיבת גולני וב-1958 מונה לראש אכ"א פרט במטכ"ל. בשנים 1960–1964 שימש ראש מחלקת חיל רגלים במטה הכללי ובמקביל פיקד על חטיבה 5. הוא סיים לימודיו במחזור הראשון של המכללה לביטחון לאומי. ב-1964 נשלח לאוגנדה כראש משלחת צה"ל ומזכיר ראשון בשגרירות. ב-1968 פרש משירות הקבע. לאחר שחרורו שימש מנהל האגף לעבודה סוציאלית בעיריית תל אביב-יפו. הוא שימש ראש תנועת הפועל בהתאחדות לכדורגל וב-1972, בעקבות דו"ח ועדת עציוני, מונה ליושב ראש ההתאחדות, תפקיד בו כיהן במשך שנה. בנוסף כיהן כמנהל בחברת מקורות. היה נשוי לרינה. בנם אהוד בר סבר בורובסקי היה קצין בחטיבת גולני ונהרג במהלך מלחמת יום הכיפורים. זאב בר-סבר באתר הפועל פתח תקווה
פרדי (זמר)

גאבור אלפרד פהרווארי (בהונגרית: Fehérvári Gábor Alfréd; נולד ב-8 באפריל 1990), הידוע בשם הבמה פרדי, הוא זמר הונגרי. פרדי ייצג את הונגריה באירוויזיון 2016. בשנת 2010 החל לשיר ולנגן בגיטרה במספר להקות קטנות. בסוף 2014, הופיע פרדי לראשונה בצורה מקצועית בגרסה ההונגרית של Rising Star, הוא הגיע לרביעייה האחרונה בעונה הרביעית של התוכנית והודח. לאחר התוכנית, הוציא סינגל ראשון שנכתב על ידי קלאי-סונדרס, (נציג הונגריה באירוויזיון 2014) השיר הצליח בהונגריה והפך לאחד מלהיטי הקיץ במדינה בשנת 2015. ב-2015 הופיע לראשונה תחת שם הבמה החדש שלו "פרדי". בפברואר 2016, זכה ב-A Dal 2016, התוכנית בה בוחרים את נציג הונגריה לאירוויזיון ובכך נבחר לייצג את מדינתו באירוויזיון 2016, עם השיר Pioneer- חלוץ. ב-10 במאי 2016, הופיע פרדי בחצי הגמר הראשון של התחרות אשר נערך בסטקהולם, שוודיה, הוא סיים במקום הרביעי מתוך 18 מדינות כשהוא מקבל 197 נקודות ומעפיל לגמר. במופע הגמר, אשר נערך ב-14 במאי, הופיע בשיר מספר 5, בסיום הערב מוקם פרדי במקום ה-19 מתוך 26 נקודות כשהוא מקבל 108 נקודות. ב-2018 זכה פרדי ב-Sztárban sztár hatodik évad, תחרות שירה הונגרית. ב-2019 היה מועמד לאיש השנה של פלייבוי בקטגוריית "מבצע" וזכה. סבו של פרדי הוא הכדורגלן ומאמן הכדורגל ההונגרי, אלפרד פהרווארי (אנ') (1925–2007). מדיה וקבצים בנושא פרדי בוויקישיתוף פרדי, ברשת החברתית פייסבוק פרדי, ברשת החברתית אקס (טוויטר) פרדי, ברשת החברתית אינסטגרם פרדי, במסד הנתונים הקולנועיים IMDb (באנגלית) פרדי, באתר ספוטיפיי פרדי, באתר MusicBrainz (באנגלית) פרדי, באתר דיזר פרדי, באתר Yandex.Music (ברוסית) פרדי, באתר Discogs (באנגלית) Stockholm 2016, eurovision.tv (באנגלית) parameter.sk, Eurovíziós Dalfesztivál: Freddie csalódott, jobb helyezésre számított, parameter.sk (בהונגרית) 29 בפברואר 2016, Magyar futball-legenda unokája Freddie, a Dal 2016 győztese, FourFourTwo.hu (בהונגרית)